stanford-oval/wikipedia huggingface dataset:
אביגיל (סרט)
עלילה

הנערה הצעירה אביגיל חיה בעיירה, שגבולותיה נסגרו לפני שנים רבות בגלל מגפה מסתורית של מחלה קטלנית.
כאשר אביגיל מגלה יכולות יוצאות דופן, היא לומדת כי העיירה שלה הוא למעשה מקום מלא קסם וכי המגפה לא הייתה אלא כיסוי לרשויות, על מנת להסתיר זאת ולחטוף את קוסמי העיירה. היא מחליטה לאתר את אביה שנלקח בתואנה כי הוא נגוע במגפה, עוד כשהיא הייתה ילדה.
שחקנים ודמויות

| שחקן | דמות |
| --- | --- |
טינאטין דלאקישווילי: אביגיל פוסטר
מרתה טימופייבה: אביגיל הצעירה
גלב בוצ'קוב: בייל
אדי מארסן: ג'ון פוסטר, אביה של אביגיל
רינאל מוחמטוב: נורמן
ארטיום טקאצ'נקו: ויליאם גארט
רבשאנה קורקובה: סטלה
קסניה קוטפובה: מרגרט פוסטר
אוליביה סיו: ספנסר
ססיל פלייג': ליליאן
ניקיטה טראסוב: איתן
פיוטר זקאביצה: רוי
ניקיטה דיובאנוב: מרקוס
איוואן צ'ויקוב: ריאן
הפקה > שיווק

טיזר ראשון של הסרט יצא ב-9 בנובמבר 2018. הקדימון המלא פורסם באפריל 2019.
ראו גם

עיר הגחלת
הערות שוליים

↑  קדימון הסרט
↑  נתוני הכנסות באתר קרן הקולנוע הרוסי
↑  יופץ במדינות המערב בשם "אביגיל והעיר האסורה"
↑  «Эбигейл» – новое российское фэнтези
↑  Снимается кино: «Эбигейл»
↑  Кадры с петербургских съемок фэнтези «Эбигейл»
↑  PEOPLETALK на съемках фильма «Эбигейл»
↑  קדימון הסרט באתר יוטיוב
↑  קדימון הסרט ביוטיוב (באנגלית)
↑  Вышел первый трейлер русского стимпанк-фэнтези «Эбигейл», daily.afisha.ru
ערך זה הוא קצרמרבנושא סרטים רוסיים. אתם מוזמנים לתרום לוויקיפדיה ו.
אינטרדבוצ'קה

| --- | --- |

 בימוי:  פיוטר טודורובסקי
 הופק בידי:  מירה טודורובסקי
 תסריט:  ולדימיר קונין, פיוטר טודורובסקי
 שחקנים ראשיים:  ילנה יאקובלבה, ליובוב פולישצ'וק
 מוזיקה:  פיוטר טודורובסקי, Igor Kantyukov 
 צילום:  Valeri Shuvalov 
 מדינה:  ברית המועצות, שוודיה 
 חברת הפקה:  מוספילם, Sovinfilm 
 חברה מפיצה:  מוספילם
 הקרנת בכורה:  1989
 משך הקרנה:  158 דקות
 שפת הסרט:  רוסית
 סוגה:  סרט דרמה, מלודרמה, מלודרמה 
 מקום התרחשות:  ברית המועצות 
 דף הסרט ב־IMDb
 
אינטרדבוצ'קה (ברוסית: Интердевочка) הוא סרט קולנוע סובייטי שצולם בשנת 1988 וזכה לפופולריות רבה. במהלך שנת 1989 כ-40 מיליון אנשים ראו את הסרט בבתי הקולנוע. הוא נחשב לשיאן הצפיות בקולנוע הסובייטי לאותה שנה. הסרט היה פופולרי מאוד בתקופת הפרסטרויקה והיה נחשב לפריצת דרך בהקשר להעלאת נושא הזנות למרכז העלילה בסרט סובייטי. על תפקידה בסרט זה, ילנה יאקובלבה זכתה בתואר שחקנית השנה וקיבלה פרס ניקה.
בשנת 1988 יצאה לאור נובלה של ולדימיר קונין "אינטרדבוצ'קה". לראשונה לספרות הסובייטית במרכז העלילה הייתה זונה. תחילה זה גם היה שם הנובלה, אך בסוף העורכים לא העזו להוציא יצירה עם שם זה והחליפו אותו לשם אחר, שפירושו "ילדה בינלאומית". לאור הצלחת הנובלה והסרט תחדיש זה השתרש בשפה הרוסית בת ימינו. לאור הצלחת הנובלה הסופר הציע למירה טודורובסקי זכויות על הסרט. היא שכנעה את בעלה להיות הבמאי של הסרט החדש. היה זה אחד הסרט הסובייטים הראשונים שצולמו ללא תמיכה ממשלתית, תוך ניצול מימון פרטי (שוודי) במשולב עם סכום שהתקבל ממוספילם. הצילומים נערכו במהלך שלושה חודשים בלנינגרד ובשוודיה. במהלך הצילומים ולדימיר קונין שהיה גם שותף לכתיבת התסריט התנגד לכמה מהפירושים שנתן הבמאי לתסריט ועזב את אתר הצילומים.
בשנת 2001 הוצא תקליטור של הסרט.
עלילה

האחות טניה זייצבה (ילנה יאקובלבה) עוסקת בזנות בנוסף לעבודתה בבית החולים. כל הלקוחות שלה הם תיירים זרים. באופן מפתיע אחד מהם מציע לה להתחתן ולנסוע איתו לשוודיה. טניה מסכימה, אך היא נדרשת לקבל אישור מהשלטונות הסובייטיים. לקבלת האישורים נדרש כסף רב, וטניה נאלצת לחזור למקצוע העתיק. בסופו של דבר היא מקבלת את האישורים הנדרשים ועוזבת את ברית המועצות.
בהיותה בשוודיה טניה מרגישה בודדה, אף על פי שבעלה החדש אוהב אותה. החבר היחיד שלה הוא נהג משאית שמעביר ממנה מתנות לאימה בלנינגרד. בשיחת טלפון עם חברתה מלנינגרד טניה מגלה שנפתחה חקירה נגדה באשמת שימוש במטבע זר (דבר שהיה אסור בברית המועצות). החוקרים הגיעו לאימה של טניה ומספרים לה מאין היה לבתה כסף רב ואיך היא יכולה הייתה להרשות לעצמה קניות של דברי ערך רבים. בהיוודע לה מקור פרנסתה של בתה, האם מנסה להתאבד, אך נותרת בחיים. טניה מנסה להגיע ללנינגרד אך נהרגת בתאונת דרכים.
ראו גם

ורה הקטנה
אביבה קמפנר

| --- | --- |

 לידה:  23 בדצמבר 1946 (בת 78) ברלין, שטח הכיבוש הסובייטי בגרמניה 
 מדינה:  ארצות הברית 
 השכלה:  אוניברסיטת מישיגן  David A. Clarke School of Law 
 פרסים והוקרה:  מלגת גוגנהיים (1996) 
 
אביבה קמפנר (נולדה ב-23 בדצמבר 1946) היא יוצרת קולנוע אמריקאית ממוצא גרמני. סרטיה התיעודיים חוקרים דימויים לא סטריאוטיפיים של יהודים לאורך ההיסטוריה, ומתמקדים בסיפורים שלא סופרו בנוגע לעם היהודי. קמפנר ידועה בעקבות הסרט התיעודי שיצרה חייו וזמניו של האנק גרינברג (The Life and Times of Hank Greenberg).
ביוגרפיה

קמפנר נולדה וגדלה בדטרויט. הוריה הם הלן סיסלה, ניצולת שואה אזרחית פולין, והרולד קמפנר, קצין בצבא ארצות הברית. אביה נולד בברלין לאחר מלחמת העולם השנייה. יש לה אח בשם ג'ונתן. ההיסטוריה המשפחתית שלה נתנה לה השראה ליצור את הסרט התיעודי הראשון שלה "הפרטיזנים מווילנה" שיצא לאקרנים בשנת 1986. קמפנר מתגוררת בוושינגטון די.סי. והיא פעילה למען זכויות הצבעה עבור מחוז קולומביה.
היא הייתה חברה במחזור של שנת 1976 בבית הספר הפרוגרסיבי למשפטים באנטיוכיה. ב-1981 הקימה קמפנר את קרן סיאסלה על מנת להפיק סרטים החוקרים דימויים לא סטריאוטיפיים של יהודים בהיסטוריה ונושאים על נס את הסיפורים הבלתי מסופרים של גיבורים יהודים.
פרסים והוקרה

חברת אקדמיה לאמנויות ומדעים לקולנוע
מלגת גוגנהיים לשנת 1996
פרס האמנות של ראש העיר DC לשנת 2000
פרס Women of Vision לשנת 2001, פרק נשים בקולנוע ווידאו של DC
פרס אמנויות התקשורת לשנת 2001, הקרן הלאומית לתרבות יהודית
זוכת פרס חופש הביטוי של פסטיבל הסרטים היהודי בסן פרנסיסקו לשנת 2009
פרס ברנרדו או'היגינס לשנת 2017
תואר דוקטור של כבוד למכתבים הומניים לשנת 2018 מאוניברסיטת מחוז קולומביה
פרסומים > פילמוגרפיה (במאית/מפיקה)

הפרטיזנים של ווילנה (1986) (מפיקה בלבד)
חייו וזמניו של האנק גרינברג (1999) - זוכה הסרט בפרסי המבקרים בשיקגו, פלורידה, לאס וגאס, בפרסי הקהל בפסטיבל הסרטים בהמפטון ובפסטיבל הסרטים היהודי של וושינגטון ובפרס 'ספיריט' לסרט התעודה הטוב של השנה בתחום הספורט.
Today I Vote for My Joey (2002)
Yoo-Hoo, Mrs. Goldberg (2009), זוכת פרסי CINE נשר הזהב ופרסי קהל הפסטיבלים; זוכת פרס מפעל חיים
רוזנוולד (2015)
Casuse (בתהליך)
המרגל מאחורי צלחת ההקפה (2019)
Imagining the Indian: The Fight Against Native American Mascoting (2023)
A Pocketful of Miracles: A Tale of Two Siblings (2023)
הערות שוליים

↑  "Aviva Kempner | Jewish Women's Archive". jwa.org. נבדק ב-2019-12-02.
1 2  Cohen, Keri (13 ביוני 2019). "Aviva Kempner's Detroit Identity — Detroit Jewish News". The Jewish News (באנגלית אמריקאית). נבדק ב-2019-12-02. {{cite web}}:  (עזרה)
↑  About the Foundation, The Ciesla Foundation, ‏2016-04-18 (באנגלית אמריקאית)
↑  Kempner, Aviva (2020). "About the Foundation". cieslafoundation.org. ארכיון מ-2016-04-21. נבדק ב-2020-05-12.
↑  "Partisans of Vilna". IMDB. נבדק ב-15 במאי 2020. {{cite web}}:  (עזרה)
↑  "Washington Jewish Film Festival | About the Festival" (באנגלית אמריקאית). נבדק ב-2019-12-02.
↑  The Ciesla Foundation (2017). "Music". Partisans of Vilna. ארכיון מ-2015-02-17. נבדק ב-15 במאי 2020. {{cite web}}:  (עזרה)
↑  "Filmmaker Aviva Kempner". NPR.org (באנגלית). נבדק ב-2019-12-02.
1 2 3  אמיר בוגן, האנק גרינברג: חובט מהסרטים, באתר ynet, 19 במרץ 2001
↑  "Yoohoo, Mrs. Goldberg". IMDB. נבדק ב-15 במאי 2020. {{cite web}}:  (עזרה)
↑  "The Goldbergs". IMDB. ארכיון מ-2020-05-11. נבדק ב-15 במאי 2020. {{cite web}}:  (עזרה)
↑  טל היינריך, היהודי שתיקן עולם עבור השחורים באמריקה, באתר ynet, 20 באוגוסט 2015
↑  "Rosenwald". IMDB. נבדק ב-15 במאי 2020. {{cite web}}:  (עזרה)
↑  Rosenwald 2 Disc DVD Set | Rosenwald Film, rosenwaldfilm.org
↑   צח יוקד, עם אלת בייסבול, אקדח וכדור ציאניד, באתר הארץ, 23 ביוני 2019
↑  "Aviva Kempner doc seeks 'the real story' of Moe Berg, 'The Spy Behind Home Plate'". Los Angeles Times (באנגלית אמריקאית). 2019-06-06. נבדק ב-2019-12-02.
↑  Bernstein, Dan (12 ביוני 2019). "Filmmaker Aviva Kempner discusses her documentary, 'The Spy Behind Home Plate'". Sporting News. ארכיון מ-2019-08-24. נבדק ב-15 במאי 2020. {{cite web}}:  (עזרה)
↑  Huttner, Jan (2009). "Jan Chats with Aviva Kempner". FF2 Media. ארכיון מ-2010-12-17. נבדק ב-15 במאי 2020. {{cite web}}:  (עזרה)
↑  Welk, Brian (9 ביוני 2020). "Native Americans Take on Washington Redskins in Trailer for 'Imagining the Indian' Doc". TheWrap.com. {{cite web}}:  (עזרה)
↑  Chisholm, Jamiyla (ביולי 2020). "'Imagining the Indian' Tells the History of the Movement Against Mascots". ColorLines.com. {{cite web}}:  (עזרה)
↑  אביבה קמפנר - סקירה, סרטים וסדרות, באתר אידיבי
| --- | --- |
בקרת זהויות :  NLI: 987007325441605171  GND: 1211656470  ISNI: 0000 0000 4534 5230  LCCN: no99058882  VIAF: 9481701   WorldCat (עם VIAF): 9481701
אאה (טולקין)

אאה הוא העולם שנברא מתוך שירת האיינור. אאה היא העולם הדמיוני שיצר ג'ון רונלד רעואל טולקין. אאה מורכבת מהארץ התיכונה, יבשת אמן, האי נומנור, ים בלגיר, אקאיה (הים החיצוני) והאדמות הלא מיושבות במזרח. הארץ התיכונה היא היבשת המרכזית באאה ובה מתרחשים רוב הסיפורים בלגנדריום של טולקין. יבשת מרכזית נוספת באאה היא אמן ("היבשת הברוכה" בשפת הקווניה), אמן היא היבשת בה התיישבו הולאר והמיאר אחרי שמשכנם הקודם נהרס. תושבי הארץ התיכונה הם ילדי אילובטר, העלפים ובני אדם והגמדאים, הם יצירי כפיו של הוולאר אאולה שארו-אילובטר (יוצר העולם) נפח בהם חיים.
אאה בשנות הפנסים

שנות הפנסים הן השנים הראשונות של אאה הנקראות גם "אביב ארדה". בשנות הפנסים, היצורים היחידים שחיו בארדה היו הולאר והמיאר. בשנות הפנסים, הולאר שכנו באי-אלמארן. פנסי הולאר (על שמם נקרא העידן) הוצבו בשני צידי האי. עוד לפני שהולאר ירדו לאאה, הואלא מורגות ירד, מיד לאחר שהסתיימה שירת האיינור (האינולינדאלה). מורגות האמין שהשליטה באאה שייכת לו עקב היותו הישות החזקה בארדה (מלבד ארו-אילובטר) ובעל כל כשרונותיהם של הולאר. הולאר בארדה לא הצליחו לעמוד בפני כוחו האדיר של מורגות, אך כשהואלא טולקס (הולאר האחראי על המלחמות והקרבות) ירד אל העולם הגשמי, ברח מורגות. לאחר בריחתו של מורגות, חזר טולקס אל מחוץ לגבולות אאה. מורגות ניצל את ההזדמנות, ירד בחזרה אל אאה והחריב את שני פנסי הולאר. לאחר מכן, השקיע מורגות את מרבית כוחותיו בהשחתת אאה וכל מה שלא יכול לשלוט בו. הולאר פתחו מלחמה נגד מורגות שנקראה "מלחמת הכוחות" בה נלחמו "כוחות ארדה" (הולאר) במורגות. החרבת פנסי האור על ידי מורגות ותחילת מלחמת הולאר נגד מורגות הם סופן של שנות הפנסים.
אאה בעידני העצים

עידני העצים הם העידנים שהחלו לאחר החרבת פנסי הולאר ומלחמת הולאר הראשונה. בעידני העצים, הולאר הקימו את משכנם החדש ביבשת אמאן הנקרא ולינור. ארו-אילובאטאר ברא את העלפים באגם קואיוויינן שבמזרח הרחוק. לאחר שהואלא אורומה מצא את העלפים הראשונים, הוא הוביל אותם לארץ האל-מוות, ולינור. רוב העלפים עזבו עם אורומה לוולינור אך מעטים נשארו בבלריאנד - חלקה המערבי של הארץ התיכונה. לאחר מכן, התעוררו בני האדם ולאחר מכן, הגמדים. כל אלו הקימו ממלכות רבות בבלריאנד. מורגות, שרצה לשלוט בכול, שבה כמה עלפים\בני אדם ועינה אותם וכך יצר את משרתיו העיקריים "האורקים". בנוסף לאורקים, שירתו את מורגות איינור רבים שהושחתו כמו הבאלרוגים ומשרתו החזק והנאמן ביותר של מורגות "סאורון", אחד המיא החזקים ביותר. בעזרת משרתיו, בנה מבצרים נוראים בצפון בלריאנד (אוטומנו, אנגבנד ועוד) והחל לכבוש את הארץ מידי העמים החופשיים. בסוף תקופת עידני העצים, הגיע מורגות לוולינור עם האיינור האפלה אונגוליאנט. שם, השניים השמידו את עצי האור וגנבו את הסילמרילים מפאנור (אחד מעלפי הנולדור האדירים שידע העולם - יצר את הסילמרילים ואת הפלנטירי). לאחר מכן, עזבו השניים את אמן והגיעו לארץ "למות'" שבצפון בלריאנד, שם תקפה אונגוליאנט את מורגות במטרה לגנוב את הסילמרילים. מורגות שהיה חלש מאונגוליאנט (בעקבות השקעתו הרבה בהשחתת אאה), קרא לבאלרוגים שלו לעזרתו ובכך הביס את אונגוליאנט. לאחר מכן, מורגות התמקם מחדש במבצריו בצפון בלריאנד וחידש את כוחותיו. בזמן זה, פאנור שכנע קבוצת עלפי נולדור בהתגוררו בולינור להצטרף אליו למסעו לבלריאנד כדי לתבוע את הסילמרילים בחזרה מידיו של מורגות. אותה סיעת נולדור הלכו לצפון יבשת אמאן, שם ביצעו טבח בעלפי הטלרי שלא הסכימו לתרום את ספינותיהם למסעו של פאנור. סיעת הנולדור בהובלת פאנור הפליגו לבלריאנד. הגעתם לבלריאנד בנוסף לזריחת השמש הראשונה ולפי רבים, עוררותם של בני האדם לראשונה מסמנים את סיום עידני העצים ותחילת העידן הראשון.
אאה בעידן הראשון

בתחילת העידן הראשון, מורגות המשיך וכבש שטחים נוספים בבלריאנד. בזמן הזה, נולדו גיבורים וקמו ממלכות אדירות רבות, ביניהן ממלכות העלפים גונדולין, נרגותרונד ודוריאת. מורגות יצר גזע נוסף ואכזרי, "הדרקונים". הדרקונים היו ממשרתיו החזקים ביותר. הראשון מביניהם היה גלאורונג הזהוב- אבי הדרקונים, נושף אש וחסר כנפיים. בעזרת גלאורונג ושאר הדרקונים, כבש מורגות את כל צפון בלריאנד וחלקים מהמזרח. לאחר סכסוך בין בני הלילית בדוריאת ובראשם תינגול לבין הגמדים (שהיו בעלי בריתם) הנגרם בעקבת התאווה לאבני הסילמרילים, נרצח תינגול מה שגרם לרעייתו מליאן (אחת מהמיאר) לחזור לוולינור ולהרוס את חומת המגן שיצרה סביב דוריאת. הבעיות הפנימיות בדוריאת נתנו לכוחותיו של מורגות יתרון ובעזרתו, כבש את דוריאת. לאחר מכן, כבש עוד ממלכות במערב ובדרום בלריאנד. אחרי שהחריב את עיר העלפים האחרונה בבלריאנד "גונדולין", היה מורגות שליט על רוב חלקי בלריאנד. בסוף העידן הראשון, צבאות העלפים, האדיין, הגמדאים והולאר לחמו בקרב גורלי נגד כוחותיו של מורגות. הקרב נגמר בכליאתו של מורגות על ידי הולאר ותבוסת צבאותיו. הקרב היה כל כך הרסני שהטביע כמעט את כל בלריאנד בים מלבד ממלכת לינדון וההרים הכחולים. סיום הקרב ציין את סוף מלחמת החרון וסוף העידן הראשון.
אאה בעידן השני

העידן השני התחיל בכליאתו של מורגות ומתאפיין בעליית נומנור, הפיכתו של סאורון לשר האופל ומלחמות הטבעת הראשונות. בחמש מאות השנים הראשונות של העידן השני, סאורון התחבא מהולאר בארץ התיכונה. לאחר חמש מאות שנים, התגלה סאורון לבני האדם בדמותו הנאה ביותר ושכנע אותם שהוא טוהר, בני האדם הקשיבו לסאורון והחשיבו אותו לאל. סאורון יצר את טבעות הכוח עם העלפים העליונים במטרה להפוך את הזמן סביבם למתאים יותר עבור האל-מותיות שלהם. לאחר שיצר את טבעות הכוח וחילק אותן לעלפים, הגמדאים ובני האדם, יצר סאורון את הטבעת האחת שמטרתה לשלוט בשאר טבעות הכוח ובמי שעונד אותן. העלפים גילו על מזימתו של סאורון ולא ענדו את הטבעות שלהם כדי לא ליפול לשליטתו, הגמדאים החזיקו מעמד נגד כוחה של הטבעת האחת ובני האדם נפלו לשליטתו של סאורון, איבדו צלם אנוש והפכו לרפאי הטבעת (הנאזגול). לקראת סוף העידן השני, שבו הנומנורים את סאורון כדי להחזיר את גדולתם לארץ התיכונה, סאורון נשבה מרצון כדי להיכנס לנומנור "ולהשתלט עליה מבפנים". אר-פארזון, מלך נומנור האחרון, נשבה בקסמי השכנוע של סאורון שהצליח לשכנע אותו שאילובאטאר הוא המצאה של הולאר שנועדה להצדיק את סמכותם ולהבטיח את שלטונם על ארדה ועל כך, הוא צריך לפלוש לאמן ולכבוש אותה מידי הולאר. הנומנורים פלשו לאמן במטרה לכבוש את ולינור (ממלכת הולאר), הולאר קראו לאילובאטאר לעזרה ובפעם הראשונה והאחרונה, "הישות האחת", ארו-אילובאטאר, התערב והטביע את נומנור ואת כל תושביה, סאורון הספיק להימלט. בגלל הפלישה לאמן, ארו הוציא את יבשת אמן מהעולם הגשמי כדי שלא יוכלו לפלוש אליה שוב. הוצאת אמן מהעולם הגשמי גרמה להפיכת העולם משטוח לעגול ולהפיכת שני עצי האור לשמש והירח. בסוף העידן השני, כוחות הנומנורים האחרונים עגנו בארץ התיכונה והקימו את ממלכות גונדור וארנור, סאורון תקף את גונדור וארנור וכבש את מינאס איתיל. כדי למנוע מסאורון להביס ולהכחיד את גזעי העלפים ובני האדם הם יצרו ברית ונלחמו בסאורון ובצבאותיו יחד. אחרי כמעט 8 שנים של מלחמה בין הברית לצבאותיו של סאורון, צבא הברית פלש למורדור ונלחם בצבא סאורון במדרונות הר הגזירה. רבים ממנהיגי הברית מתו בקרב, אלנדיל וגיל גאלאד הם הידועים שבהם. איסילדור (בנו של אלנדיל) לקח את חלקה השבור של נארסיל (חרבו של אלנדיל) וכרת את טבעת העוצמה של סאורון מידו, רוב כוחו של סאורון היה בטבעת כך שהיה חייב לברוח מגופו הגשמי בכדי לא למות בקרב. כוחות הברית ניצחו במלחמה שנקראה מלחמת הברית האחרונה. סיום מלחמת הברית מציינת את סופו של העידן השני.
ראו גם

אאה - העולם הגשמי בתקופת העידן הראשון
אולפני לג'נדרי

| --- | --- |


 נתונים כלליים
 מייסדים:  תומאס טול 
 תקופת הפעילות:  2000–הווה (כ־25 שנים) 
 חברת אם:  Wanda Group 
 חברות בנות:  Geek & Sundry 
 מיקום המטה:  ברבנק 
 ענפי תעשייה:  תעשיית הסרטים 
 מנכ"ל:  ג'וש גרוד
  
 www.legendary.com
 
אולפני לג'נדרי (באנגלית - Legendary Entertainment או Legendary Pictures) הם שמם של אחת מחברות ההפקה הגדולות בעולם לסרטי קולנוע. החברה הוקמה על ידי תומאס טל (Thomas Tull) בשנת 2000 ושיתפה פעולה עם אולפני האחים וורנר בהפקת סרטיהם. בשנת 2016 נרכשה על ידי הקונצרן הסיני קבוצת וונדה.
מטה החברה שוכן בברבנק, קליפורניה שבארצות הברית.
היסטוריה

תומאס טל ייסד את החברה לאחר שהרוויח 500 מיליון דולר מקרנות ניהול והשקעות. החברה נרשמה בקליפורניה בשנת 2000 ובשנת 2005 חתמה על הסכם עם אולפני האחים וורנר להפיק ולממן במשותף 40 סרטים במשך 7 השנים הבאות.
בספטמבר 2011 ג'ון ג'שני מונה לנשיא החברה.
ביולי 2013 האולפנים חתמו על הסכם עם סרטי יוניברסל לשיווק ומימון סרטי Legendary במשך 5 שנים החל משנת 2014.
ב-11 בינואר 2016 הקונצרן הסיני קבוצת וונדה (אנ') הכריז על חתימת הסכם עם בעלי המניות של אולפני Legendary על רכישת החברה בסכום של 3.5 מיליארד דולר, מה שהפך את העסקה לרכישה הגדולה ביותר של חברת מדיה אמריקאית על ידי חברה סינית.
ב-17 בינואר 2017 תומאס טל הכריז על פרישתו מתפקיד מנכ"ל החברה.
באוקטובר 2024, החברה רכשה את יתרת האחזקות של קבוצת וונדה בסיום עסקה שהוביל המנכ"ל ג'וש גרוד. התנאים הפיננסיים לא נחשפו, אך העסקה מומנה במלואה מהכספים הקיימים של החברה ולא בעזרת השותפה אפולו גלובל. לג'נדרי ואפולו מחזיקות כעת בבעלות משותפת על החברה, והדירקטוריון מחולק באופן שווה בין הניהול לבין אפולו.
הפקות בולטות

ג'ונה הקס
יקום המפלצות של אולפני לג'נדרי
גודזילה
גודזילה נגד קונג
גודזילה: מלך המפלצות
קונג: אי הגולגולת
חולית וחולית: חלק שני
סאקר פאנץ'
יקום עולם היורה
עולם היורה
עולם היורה: נפילת הממלכה
עולם היורה: עולם חדש
פוקימון: הבלש פיקאצ'ו
ראו גם

MonsterVerse
הערות שוליים

↑  Brophy-Warren, Jamin (2009-02-27). "A Producer of Superheroes". The Wall Street Journal. נבדק ב-2011-07-05.
↑  "Business Search for 'Legendary Pictures'". Secretary of State of California. אורכב מ-המקור ב-2010-04-02. נבדק ב-2012-09-08.
↑  Weinstein, Joshua L. (2011-09-20). "Jon Jashni Promoted to President of Legendary Pictures". The Wrap. נבדק ב-2011-09-24.
↑  Faughnder, Ryan (2013-07-10). "Legendary Entertainment strikes five-year deal with NBCUniversal". Los Angeles Times. נבדק ב-2013-07-10.
↑  Kaiman, Jonathan (2016-01-11). "China's Dalian Wanda Group buys Legendary Entertainment for up to $3.5 billion". Los Angeles Times. נבדק ב-2016-01-12.
↑  http://deadline.com/2017/01/thomas-tull-exiting-legendary-chairman-ceo-1201888308/
↑  Jill Goldsmith, Legendary Entertainment Buys Out Wanda’s Remaining Ownership Stake In New Era For Studio, Deadline, ‏2024-10-14 (באנגלית אמריקאית)
אדוארד הולקרופט

| --- | --- |
אין תמונה חופשית
 לידה:  23 ביוני 1987 (בן 37) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2011 
 מקום לימודים:  אוניברסיטת אוקספורד ברוקס  אמפלפורת' קולג'  דרמה סנטר לונדון 
 פרופיל ב-IMDb
 
אדוארד פטריק הולקרופט (באנגלית: Edward Patrick Holcroft; נולד ב-23 ביוני 1987) הוא שחקן קולנוע, טלוויזיה ובמה אנגלי. הוא ידוע בעיקר בזכות תפקידיו בסרטי הקולנוע "קינגסמן" ותפקידו בסדרת הטלוויזיה "וולף הול" משנת 2015 ובסדרה "לטענת גרייס" משנת 2017.
ביוגרפיה

הולקרופט הוא השני מבין שלושה בנים שנולדו לסגן אלוף פטריק הולקרופט, איש צבא וקתלין "אנני" הולקרופט (לבית רוברטס), לשעבר מו"ל בהוצאת הספרים "קונדה נאסט". אחיו הבכור, אוליבר הולקרופט, הוא חייל לשעבר ששירת עם משמר הגרנדירים באפגניסטן. אדוארד נשלח לפנימייה בגיל 8. בתחילה למד במכינה בבית הספר סאמר פילדס סקול באוקספורד ולאחר מכן בבית ספר הרומי-קתולי, "Ampleforth College", בצפון יורקשייר. בתחילה רצה להיות מתופף מקצועי לאחר שלמד בבית ספר למוזיקה, אך עבר למשחק לאחר שהופיע במחזה באוניברסיטת אוקספורד ברוקס. לאחר מכן התחיל לימודי תואר שני במשחק במרכז הדרמה בלונדון במרכז סנט מרטינס, אוניברסיטת האמנויות בלונדון, וסיים את לימודיו בשנת 2012.
קריירה

הולקרופט נודע בעיקר בזכות תפקידיו כצ'רלי בסרט הקולנוע "קינגסמן: השירות החשאי" וסרט ההמשך "קינגסמן: מעגל הזהב", ג'ורג' בולין, הוויקונט השני מרוצ'פורד בסדרת הדרמה ההיסטורית הבריטית "וולף הול" וכאלכס טרנר בסדרת הדרמה של BBC "מרגל בלונדון".
בשנת 2017 הוא הופיע במיני סדרה ההיסטורית של "להרוג את המלך" ובסדרה "לטענת גרייס" ב-נטפליקס.
הולקרופט שיחק עם סר מארק ריילנס במחזה "ירושלים" בתיאטרון רויאל קורט, ועם דומיניק וסט, ג'נט מק'תיר במחזה "יחסים מסוכנים" בתיאטרון דנמאר וורהאוס.
סרטים

| שנה | כותרת | תפקיד | הערות |
| --- | --- | --- | --- |
| 2014 | אקדמיה לערפדים | אהרון |  |
| 2015 | קינגסמן: השירות החשאי | צ'ארלס "צ'רלי" הסקט |  |
| 2015 | מאהבה של ליידי צ'טרלי | דאנקן פורבס | עיבוד לטלוויזיה של ג'ד מרקוריו עבור BBC One |
| 2017 | תחושה של סוף | ג'ק פורד |  |
| 2017 | קינגסמן: מעגל הזהב | צ'ארלס "צ'רלי" הסקט |  |
| 2018 | Nike: Awaken The Phantom | עצמו | סרטון פרסומת קצר |
| 2020 | Kindred | בן |  |
| 2022 | Hill of Vision | אדוארד רמברג |  |
טלוויזיה

| שנה | כותרת | תפקיד | הערות |
| --- | --- | --- | --- |
| 2015 | וולף הול | ג'ורג' בולין |  |
| 2015 | המרגל מלונדון | ג'ו / אלכס / אליסטר | מיני-סדרה |
| 2017 | לטענת גרייס | ד"ר סימון ג'ורדן |  |
| 2017 | להרוג את המלך | תומאס ווינטור |  |
| 2020 | המשחק האנגלי | ארתור קינרד | תפקיד ראשי; מיני-סדרה |
| 2022 | The Undeclared War | ג'יימס קוקס | סדרת טלוויזיה |
| 2024 | הסוכנות (אנ') | ד"ר צ'ארלי רמי | 3 פרקים |
תיאטרון

| שנה | כותרת | תפקיד | במאי | חברה / מקום | הערות |
| --- | --- | --- | --- | --- | --- |
| 2015–2016 | יחסים מסוכנים | לה שבלייה דננסי | ג'וזי רורק | דנמאר וורהאוס |  |
הערות שוליים

↑  "How to make your child's brain bigger". Tatler. 17 בינואר 2017. נבדק ב-19 בדצמבר 2017. {{cite news}}:  (עזרה)
↑    Harry Yorke, ‏Celebrity mums turn to Scandinavian-inspired exercise classes to brain-train their children, The Telegraph, 4 November 2017
1 2  Aftab, Kaleem (6 בנובמבר 2017). "Edward Holcroft on Alias Grace, Gunpowder and Michael Fassbender". The Independent. נבדק ב-19 בדצמבר 2017. {{cite news}}:  (עזרה)
↑  "Who Is Edward Holcroft? And Why You Need To Know". אורכב מ-המקור ב-2017-10-17. נבדק ב-2020-11-14.
1 2  "In Conversation with Edward Holcroft". 10 בפברואר 2015. {{cite web}}:  (עזרה)
↑  "London Spy: What you need to know about new BBC Two thriller". 9 בנובמבר 2015. {{cite web}}:  (עזרה)
↑  Billington, Michael (18 בדצמבר 2015). "Les Liaisons Dangereuses review – Dominic West on love's battlefield". The Guardian. {{cite web}}:  (עזרה)
| --- | --- |
בקרת זהויות :  GND: 1234737981  LCCN: no2016057096  VIAF: 73146331906418691874   WorldCat (עם VIAF): 73146331906418691874
אל סיד (סרט)

| --- | --- |

 בימוי:  אנתוני מאן 
 הופק בידי:  סמואל ברונסטון 
 תסריט:  דייגו פברי, פרדריק מ' פרנק, פיליפ יורדן, בן ברצמן 
 עריכה:  רוברט לורנס 
 שחקנים ראשיים:  צ'רלטון הסטון, סופיה לורן
 מוזיקה:  מיקלוש רוז'ה 
 צילום:  רוברט קרסקר 
 מדינה:  ארצות הברית, איטליה 
 חברה מפיצה:  Monogram Pictures 
 שיטת הפצה:  וידאו על פי דרישה 
 הקרנת בכורה:  14 באוקטובר 1961
 משך הקרנה:  182 דק' 
 שפת הסרט:  אנגלית 
 סוגה:  סרט ביוגרפי, סרט רומנטי, סרט מלחמה, סרט דרמה 
 מקום התרחשות:  אפריקה 
 תקופת התרחשות:  המאה ה־11 
 תקציב:  6.2 מיליון $
 הכנסות:  30 מיליון $
 הכנסות באתר מוג'ו:   elcid
 דף הסרט ב־IMDb
 
אל סיד (באנגלית: El Cid) הוא סרט אמריקאי משנת 1961 בבימויו של אנתוני מאן ובכיכובם של צ'רלטון הסטון וסופיה לורן המבוסס על סיפורו של האביר הקסטיליאני רודריגו דיאז דה ויוור שכונה "אל סיד" והיה אלוף בתחרויות דו-קרב בתקופת ימי הביניים.